সম্পাদকীয়তে বলা হয়, বাংলাদেশ যে পরিস্থিতির সম্মুখীন হল, তার একটা ইতিবাচক দিক আছে, একটা নেতিবাচক তাৎপর্যও রয়েছে। ফেসবুকে, টুইটারে, সোশ্যাল মিডিয়ায়, ভিডিও গেমে, ইন্টারনেটে বুঁদ হতে হতে যে প্রজন্ম বাস্তবতা থেকে অনেক দূরে সরে যাচ্ছে এবং সামাজিকতা থেকে বিমুখ হয়ে পড়ছে বলে আমরা অনেকেই অভিযোগ করে থাকি, সেই প্রজন্মই ঢাকার বুকে দেখিয়ে দিল, প্রয়োজনে রাষ্ট্রকে শিক্ষা দেওয়ার ভূমিকাও পালন করতে পারে তারা। অতএব অত্যন্ত ইতিবাচক একটা ছবি তৈরি করল এই ছাত্র বিক্ষোভ।